recursal/SuperWikiNEXT-32B huggingface dataset:
***Nybrott*** var en avis som ble utgitt i Larvik i Vestfold fra 1911 til 1984. Avisa sympatiserte politisk med Arbeiderpartiet.

Historikk
---------

*Nybrott* var en viktig støtte for arbeiderbevegelsen i søndre Vestfold. Partibladet utkom første gang i september 1911. Første året ble bladet utgitt en gang i uka, neste år to ganger i uka, og fra november 1913 tre ganger. Oscar Andersen var ulønnet redaktør. Fra november 1913 ble A. Arnesøn Granholm lønnet redaktør. Bladet ble trykt i Skien i 1200 eksemplarer. I 1915 ble Nybrott dagsavis og opprettet et avdelingskontor i Sandefjord. I 1918 hadde Nybrott et opplag på 3000. 1920–1921 var Nybrott slått sammen med *Bratsberg-Demokraten* til *Folkets Dagblad*.

Nybrott ble 1. juli 1943 slått sammen med konkurrenten *Østlands-Posten* til *Larvik Dagblad* av Pressedirektoratet. Ingjald Nordstad og Øyvind Næss var ansvarlige redaktører. 8. desember 1943 ble begge redaktørene arrestert. Carl Henry fungerte da som redaktør. Den andre lokale aviskonkurrenten var *Larvik Morgenavis* som ble utgitt fra 1947 til 1965. 

Nybrott var en svak nummer to-avis i Larvik som fikk en betydelig opplagsvekst etter at ansvarlig redaktør Arne Tumyr innførte en frisk, tabloid redaksjonell profil. I en periode tok avisen kraftig inn på markedslederen *Østlands-Posten*, men økonomiske problemer gjorde fremgangen midlertidig. I 1983 startet avisen en for å skaffe seg inntekter, og avisen ble derfor ekskludert fra Norske Avisers Landsforening i 1983 etter brudd på forbudet mot gratisaviser. Avisa kom med sitt siste nummer 18. august 1984.

Redaktører (utvalg)
-------------------

* Hans Andreas Hanssen (1916–1919)
* Albin Eines (1919–1922)
* Ingjald Nordstad (1922–1942, 1945–?)
* Aani Rysstad jr.
* Arne Tumyr (1970–1984), foreningsmann

Journalister (utvalg)
---------------------

* Aani Rysstad jr.
* Arvid Jacobsen
* Mary Anne Halden Ianni
* Terje Hoel
* Bernt Eggen, forfatter
* Are Stokstad, redaksjonssekretær, senere ansvarlig redaktør av Østlands-Posten
* Terje Svendsen, ansvarlig redaktør av Østlands-Posten

Eksterne lenker
---------------

* Aviser i Larvik og Stavern[*død lenke*]
* Arbeiderbevegelsen og arbeiderpartiaviser i Vestfold

  

Portal: Litteratur
**Nyati Cement** (swahili:bøffel sement) er en av de yngste sementfabrikkene i Tanzania som startet opp i juli 2014. Fabrikken ligger i Kimbiji, Temeke-distriktet i Dar-es-salaam. Nyati Cement opererer under firmanavnet Lake Cement Tanzania ltd..

Fabrikken omfatter et område på 100 hektar i landsbyen Kimbiji og har en årlig kapasitet på 500 000 tonn

Fabrikken og produktene
-----------------------

### Fabrikken

Den nåværende kapasitet er 500 000 tonn sement årlig. Men det er interesse for å øke dette til 750 000 tonn i året etter bare et års drift. Lake Cement var også den første i Tanzania med egen kraftstasjon og vertikal roller mill. Fabrikkens kraftstasjon er på 10 MW og kullfyrt. Kullet kommer for tiden fra Songea, Ruvuma.

Fabrikken får sin kalkstein fra sitt eget dagbrudd like ved. Fabrikken har også et innendørs lager for klinker som rommer opp til 30 000 tonn.

### Produktene

Lake Cement produsere Nyati Cement, Portland cement i gradene

* Type II-B/32.5 N
* Type II/42.5 R
* Type I /52.5 N

Referanser
----------

1. ↑  «Tanzania: Cement Output Set to Double Soon». Daily News Tanzania. allafrica. 27. november 2014. Besøkt 21. juli 2015.
2. ↑  «Interview Lake Cement» (PDF). Property International Magazine. 5. februar 2015. Arkivert fra originalen (PDF) 22. juli 2015. Besøkt 21. juli 2015.
3. ↑  «Lake Cement - The Plant». Lake Cement. Arkivert fra originalen 17. februar 2015. Besøkt 21. juli 2015.
4. ↑  «Lake Cement Brochure (pg9)» (PDF). *Lake Cement Brochure*. Lake Cement. Arkivert fra originalen (PDF) 22. juli 2015. Besøkt 21. juli 2015.
5. ↑  «Lake Cement - Products». *Lake Cement*. Arkivert fra originalen 22. juli 2015. Besøkt 21. juli 2015.
**Andrologi** er vitenskapen som beskjeftiger seg med mannen som biologisk vesen. Kunnskap om mannens sykdommer er nødvendig for å behandle spesifikke sykdomstilstander i mannens kjønnsorganer, seksuell funksjon eller hormonproduksjon. Seksuelle overførbare sykdommer regnes ikke til andrologien som er en gren under urologi, selv om slike tilstander oftest diagnostiseres og behandlingen starter på urologiske avdelinger. Eksempler på sykdomstilstander som utredes og behandles av androloger er potensproblemer (erektil dysfunksjon) og fertilitetsproblemer. 

Andrologi er den medisinske spesialiseringen som dekker mannlige sykdommer og tilstander, tilsvarende gynekologi som spesialitet innen kvinnesykdommer. Andrologi ble etablert som en egen spesialisering sent på 1960-tallet. Det første tidsskriftet som dekket fagområdet var det tyske Andrologie (i dag: Andrologia) som kom ut første gang i 1969.

En androlog er en lege som arbeider spesielt med sykdommer og forstyrrelser i de mannlige forplantningsorgan.

Eksterne lenker
---------------

* Artikler om Andrologi i Tidsskrift for Den norske legeforening

|  |  |
| --- | --- |
| Oppslagsverk/autoritetsdata | Store medisinske leksikon **·** Store Danske Encyklopædi **·** GND **·** LCCN **·** BNF **·** BNF (data) **·** NKC
 |
**Munju av Baekje** (født ?, død 477) var 22. konge i det koreanske kongedømmet Baekje. Under Munju fortsatte splittelsene i Baekje som en følge av invasjonen fra Goguryeo og tapet av hovedstaden Wiryeseong (dagens Seoul) i 475.

Bakgrunn
--------

Munju var den første Baekjekongen som styrte fra den nye hovedstaden Ungjin nær dagens Gongju etter tapet av elvedalen rundt Hanelva til Goguryeo. Han overtok trona etter at hans far ble drept av Gogoryeo etter erobringen av den gamle hovedstaden.

Før 475 var Munju sjefsminister (*Sangjwapyeong*) under sin far, kong Gaero. Etter at Goguryeo angrep i 475 dro han til kongedømmet Silla øst på Koreahalvøya for å be om hjelp. *Samguk Sagi* skriver at han vendte tilbake med 10 000 soldater, men for sent til å hindre tapet av hovedstaden.

Kongetid
--------

Etter at hovedstaden ble flyttet sørover, falt Baekjes politiske struktur sammen. Baekjestatens aristokrati kom i konflikt med de lokale klanene i det gamle kjerneområdet til Mahanføderasjonen lenger sør. Også konflikter innad i det gamle aristokratiet, som tidligere konger hadde klart å undertryke, kom nå til overflata.

Munju forsøkte å styrke statens gjenværende militære posisjoner. I 476 klarte han å få suzerenitet fra kongedømmet Tamna på øya Jeju sør for halvøya.

General Hae Gu tok kontroll over militæret, og etter at sønnen til Munju (Samgeuns yngere bror) døde i Gonji i 477, tok han effektiv kontroll over landet. Kong Munju ble senere samme år myrdet av en agent sendt av Hae Gu.

Referanser
----------

1. ↑  Il-yeon: *Samguk Yusa: Legends and History of the Three Kingdoms of Ancient Korea*, oversatt av Tae-Hung Ha og Grafton K. Mintz. Book Two, s 122. Silk Pagoda (2006). ISBN 1-59654-348-5

Eksterne lenker
---------------

* (en) Three-Kingdom Era: Koreans bring culture to Japan The Korea Times 25. november 2011

| * v
* d
* r
Koreas monarkerBaekje |
| --- |
| 
* 1 Onjo 18 f.Kr.–29
* 2 Daru 29–77
* 3 Giru 77–128
* 4 Gaeru 128–166
* 5 Chogo 166–214
* 6 Gusu 214–234
* 7 Saban 234
* 8 Goi 234–286
* 9 Chaekgye 286–298
* 10 Bunseo 298–304
* 11 Biryu 304–344
* 12 Gye 344–346
* 13 Geunchogo 346–375
* 14 Geungusu 375–384
* 15 Chimnyu 384–385
* 16 Jinsa 385–392
* 17 Asin 392–405
* 18 Jeonji 405–420
* 19 Guisin 420–427
* 20 Biyu 427–455
* 21 Gaero 455–475
* 22 Munju 475–477
* 23 Samgeun 477–479
* 24 Dongseong 479–501
* 25 Muryeong 501–523
* 26 Seong 523–554
* 27 Wideok 554–598
* 28 Hye 598–599
* 29 Beop 599–600
* 30 Mu 600–641
* 31 Uija 641–660

 |

Portal: Korea
**Carlo Curley** (født 24. august 1952 i Monroe i Nord-Carolina i USA, død 11. august 2012) var en amerikansk konsertorganist som har turnert over hele verden. Han studerte blant annet med den svært populære amerikanske organisten Virgil Fox, og hans spillestil var svært påvirket av Fox. Målet hans var å gjøre klassisk orgelmusikk populært for et større publikum, og han arrangerer ofte kjente stykker fra andre instrumenter for orgel. 

Curley bodde en periode i Danmark og senere i England. Han hadde ingen kirkelig stilling eller undervisningsstilling, han levde av å holde konserter. Han spilte i alle amerikanske delstater, i Westminster Abbey og i de fleste engelske katedraler, og han er den eneste som har holdt konsert i Det hvite hus. Det skjedde da Jimmy Carter var president. Mange organister sier nei til å spille på digitalt orgel, men Curley spilte for presidenten på et Allen Touring-orgel, ettersom det ikke er noe orgel i Det hvite hus. 

Vinteren 2007 hadde han sin første turne i Norge med konserter i Valderøy kirke, Herøy kirke og Lillehammer kirke. Curley ble kalt «orgelets Pavarotti», og konsertene hans hadde en underholdende karakter.

Diskografi
----------

* *A Christmas Concert Spectacular – Music for Two Organs and Choir* Med Grand Rapids kammerkor og Jonathan Tuuk. Dirigent Larry Biser. Fra 1999. Spilt inn i Fountain Street Church, Grand Rapids, Michigan, US
* *A Genesis in Harmony* Fra 2003. Spilt inn i Trönö kyrka, Sverige.
* *Concerts Favorites* Fra 1998. Spilt inn i The Basilica Parish of Mission Dolores, San Francisco, California, US
* *Inaugural Concert* Fra 1997. Spilt inn i LaGrave Avenue Christian Reformed Church

Bibliografi
-----------

* *In The Pipeline* Selvbiografi fortalt til Jonathan Ambrosino. HarperCollins forlag 1998.

Referanser
----------

1. 1 2   Social Networks and Archival Context, SNAC Ark-ID w6r622qq, besøkt 9. oktober 2017[Hentet fra Wikidata]
2. ↑   «Breaking: A mighty organist has died», besøkt 12. august 2012[Hentet fra Wikidata]
3. ↑  «Breaking: A mighty organist has died», Artsjournal.com, 11. august 2012.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** BBC Things **·** MusicBrainz **·** Discogs **·** AllMusic
 |
**Nyborg rådhus** er et rådhus i Nyborg på Fyn i Danmark. De eldste delene av bygningen stammer fra 1586, mens store deler ble gjenoppbygget i 1803 etter en omfattende brann i 1797.

Historie
--------

Rådhuset i Nyborg ble oppført i 1586 på den østlige del av byens torv.

Det ble gjenoppbygget i 1803. I 1862 ble det utført en større ombygning, som arkitekt Vilhelm Tvede sto for. Da ble det føyet til en ekstra etasje. I 1899 ble det foretatt enda en ombygning ved August Colding. Heretter kom det til å fremstå i historisme med elementer fra både gotikk og renessanse.

Rådhuset ble utvidet i 1931–36 og i 1970-årene. Bygningen har et areal på 1239 m² og er oppført i rød mursten på et fundament av kvadersten. Den er fredet.

Referanser
----------

1. 1 2 3  
«Rådhuset i Nyborg (1874)». *Historisk Atlas* **(dansk)**. Besøkt 7. august 2021.
2. 1 2 3 4  
«Sag: Nyborg Rådhus». *Kulturstyrelsen* **(dansk)**. Besøkt 7. august 2021.
3. 1 2  
«Nyborg rådhus fra 1586». *Den Digitale Byport / Dansk Center for Byhistorie* **(dansk)**. Besøkt 7. august 2021.

Portal: Danmark
Söderalafløyen er en skipsfløy av typen *veðrviti* og er laget i forgylt bronse og stammer fra cirka 1050.
detaljer fra fløyens ornamentikkSöderalafløyen
**Söderalafløyen** eller **Söderalaflöjeln** er en skipsfløy som satt på Söderala kyrka i søndre Hälsingland fram til 1700-tallet. Den ble imidlertid først oppdaget i 1916. Fløyen er en skipsfløy av typen *veðrviti*, og én av kun to kjente slike føyer i Sverige. Den andre er Källungefløyen. Sammen med to norske skipsfløyer av samme type, Heggenfløyen og Tingelstadfløyen, utgjør disse fløyene de eneste som er funnet i Skandinavia fra vikingtiden.

Fløyen, som dateres til tiden rundt 1050, antas å stamme fra stavnen på et vikingskip. Den er laget av en forgylt bronseplate og rikt dekorert med gjennombrutt dyreornamentikk i ringerikestil. Fløyen er tresidig og kantbårdene er forsterket og utsmykket av smale bladlister.

Originalen oppbevares på Statens historiska museum i Stockholm, men det finnes kopier av den i Söderala kyrka, i Gamla Uppsala museum og i vikingemuseet Haithabu i Tyskland.

Se også
-------

* Heggenfløyen
* Høyjordfløyen
* Tingelstadfløyen
* Norderhovfløyen
* Källungefløyen

Referanser
----------

1. 1 2 3  Martin Blindheim (1982) De gylne skipsfløyer fra sen vikingetid. Bruk og teknikk. s. 85–111. I Viking – Tidsskrift for norrøn arkeologi. Bind XLVI – 1982. Norsk Arkeologisk Selskap, Oslo 1983. ISSN 0332-608X

Kilder
------

* Nationalencyklopedin

Litteratur
----------

* Historiska museet
* Åmell, Nils Magnus (1885-1968); *Första antikvitetshandelns resa på cykel genom Medelpad - bemärkt besök i Stöde - upptäckten av Söderalaflöjeln*, kommentarer av Jonas Källström, Stöde hembygdsförening, Stöde, 1979, LIBRIS-id 485312
* Gustafsson, Rune; *Söderalaflöjeln - ett mustigt bygdespel om vikingatiden*, Videoupptagning, manus: Rune Gustafsson - producent: Rolf Bergstedt - regi: Karin Gustafzon, Intryck Hälsingland förlag, Järvsö, 2004
**Andrine Christensen** (døpt Randine, født 9. februar 1814 i Aker, død 2. september 1853) var en norsk skuespiller og ballettelev.

Familie
-------

Andrine Christensen var datter av Hans Nicolay Johansen og Ellen Christensen. Hun ble 15. mars 1832 gift i Christiania med cand.jur. og senere fogd i Nordland Mathias Peter Janus Neuberg (1805-1877). Gjennom datteren Karen Randine Neuberg var hun svigermor til teologen, redaktøren og skolemannen Peter Laurentius Larsen.

Liv og virke
------------

Andrine Christensen var elev ved Strömbergs teater i Christiania fra åpningen 30. januar 1827. Åpningsdagen utførte hun solopartier i dansedivertissementet, knapt 13 år gammel. Om hennes og frøken Henriette Hansens innsats skrev Morgenbladet blant annet «Nu begynte Figuranterne Dandsen, og derefter udførtes fire Solopartier af Jomfruerne Henriette Hansen og Andrine Christensen, hvilke Hr. Strømberg har taget til sig som sine egne Børn. Med fortjent Bifald lønnedes disse Dandserinder, hvis Lethed og Gratie snart kunne haabes forenede med større Fasthet og Routine».

Hun fikk sin skuespillerdebut samme sted 21. mars 1827 som *Jacob* i *Drengene fra Auvergne*. Samme sommer reiste hun med Strömbergs teater på et lengre gjestespill i Drammen, før selskapet la ut på turné.

Da teaterdirektør Strømberg i 1828 måtte leie ut teaterbygningen sommeren 1828 til det nyopprettede teaterselskapet «Christianias Offentlige Theater», sørget han i leiekontrakten for at Andrine og hennes enda yngre skuespillerkollega Henriette Hansen skulle få fortsette å opptre mot en gasje på 100 speciedaler i året. Henriette og Andrine Christensen bodde hos Strømberg som en slags pleiebarn.

Roller i utvalg
---------------

*Jacob* i *Drengene fra Auvergne* av August von Kotzebue (Strömbergs teater, Christiania, 1827)

Kilder
------

* Jensson, Liv (1981). *Biografisk skuespillerleksikon*. Universitetsforl. s. 37-38. ISBN 8200056228.

Referanser
----------

1. ↑  Nordahl-Olsen, Joh. (1898). *Stamtavle over en norsk præsteslægt Friis*. Bergen. s. 15.
2. ↑  Ministerialbok for Korskirken prestegjeld 1852-1867 (1301M2): Viede: 1855-07-23
3. ↑  *Morgenbladet 1827.02.01*. Norge, Oslo. 1827. s. 2.
4. ↑  Anker, Øyvind (1958). *Johan Peter Strømberg : mannen bak det første offentlige teater i Norge*. Gundersen. s. 45.
**Andris Eivindsson Vang** (født 27. mai 1795 på Baggetun i Vang i Valdres, død 3. oktober 1877 på Lund i Vang) var en forfatter, folkeminnesamler og skolemester som ble den første som ga ut folkeminner på dialekt. Ludvig Mathias Lindeman brukte Vang som kilde for sine norske folkemelodier. Hans melodier har også blitt brukt av komponister som Edvard Grieg, Halvdan Kjerulf og Igor Stravinskij.

Kjente sanger som han har laget er blant annet *Jesus Christus Er Opfaren* og *Naar Vi I Største Nøden Staae* som ble utgitt i 2005 av Sinikka Langeland og Kåre Nordstoga på albumet *Kyriekoral: Norwegian Folk Hymns And Bach Chorales*.

Stua hvor Vang bodde er nå på Valdres Folkemuseum.

Referanser
----------

1. 1 2   Norsk biografisk leksikon, oppført som Andris Eivindsson Vang, Norsk biografisk leksikon ID Andris\_Vang, besøkt 9. oktober 2017[Hentet fra Wikidata]
2. ↑  Norsk biografisk leksikon: Andris Vang

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** BIBSYS **·** VIAF **·** GND **·** LCCN **·** ISNI **·** LIBRIS
 |
**Hammerhaier** er en gruppe haier.
Artene varierer fra to til seks meter i lengde, og alle har utvidelser på begge sidene av hodet, noe som gjør at hodet ligner en flat hammer. Øynene og neseborene er ytterst på utvekstene.

De er aggressive rovfisk som eter fisk, rokker, andre haier, blekkspruter og skalldyr. De lever i relativt varmt vann langs kystlinjer og kontinentalsokler.

Man trodde før at hammerformen på hodet skulle fungere som en slags vinge, og gjøre haiene mer manøvrerbare og bedre i stand til skarpe svinger, men den spesielle ryggraden spiller en større rolle i denne sammenhengen. Hodet gir imidlertid løft, noe som passer sammen med at hammerhaiene er blant de haiene som synker fortest når de ikke svømmer. Den store avstanden mellom øynene gir hammerhaien et svært godt dybdesyn, hvilket gjør at den kan bedømme avstander og hastigheter svært nøyaktig, noe som er praktisk ved jakt på fisk som svømmer fort. 

Som alle andre haier har hammerhaiene elektriske sanseporer kalt Lorenzinis ampuller. Ved å fordele reseptorene over et større område, kan hammerhaier søke etter bytte mer effektivt. Disse haiene er i stand til å oppfatte et elektronisk signal på en halv milliarddels volt. Hammerformen på hodet gir også haiene større nesebor, noe som øker sjansen for å finne en partikkel i vannet minst ti ganger i forhold til «tradisjonelle» haier.

Hammerhaier har relativt små munner, og ser ut til å jakte mye på bunnen. De er også kjent for å danne stimer om dagen, enkelte ganger i grupper på mer enn hundre individer. Om kvelden blir de i likhet med andre haier solo-jegere.

Referanser
----------

1. ↑   "Møt haien med øyne i nakken", National Geographic

Eksterne lenker
---------------

* (en) *hammerhaier* – oversikt og omtale av artene i WORMS-databasen Rediger på Wikidata

* (en) *hammerhaier* i Encyclopedia of Life Rediger på Wikidata

* (en) *hammerhaier* i Global Biodiversity Information Facility Rediger på Wikidata

* (sv) *hammerhaier* hos Dyntaxa Rediger på Wikidata

* (en) *hammerhaier* hos Fossilworks Rediger på Wikidata

* (en) *hammerhaier* hos ITIS Rediger på Wikidata

* (en) *hammerhaier* hos NCBI Rediger på Wikidata

* (en) *Kategori:Sphyrna* – bilder, video eller lyd på Wikimedia Commons Rediger på Wikidata

* *Sphyrna* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |
*For allmue- og fattigskolen nedlagt i 1861, se Hammersborg skole (1806-1861)*

**Hammersborg skole** er en tidligere grunnskole i bydel St. Hanshaugen i Oslo. Skolen ble etablert som Kristiania treaarige kommunale middelskole i 1901. Skolen tok over lokalene til Oslo katedralskole i Akersgata 73a, da den flyttet til Ullevålsveien 31. I 1920 fikk skolen navnet Hammersborg skole. I årene 1932 til 1934 ble skolen avviklet. Byggene ble da overtatt av Akers gymasium og St. Hanshaugen skole. Det huset senere en rekke skoler frem til Forsøksgymnaset flyttet inn i 1967. I 1976 ble det verneverdige bygget revet til store protester og stort politioppbud.

Referanser
----------

1. ↑  Tvedt, Knut A. (red). «Hammersborg skole» i *Oslo byleksikon*, Kunnskapsforlaget 2010

| * v
* d
* r
Tidligere offentlige grunnskoler i Oslo |
| --- |
|  | Berles **·** Bernhus **·** Bøler **·** Christiania **·** Fossum **·** Fossumberget **·** Gran **·** Grønland **·** Hammersborg (I) **·** Hammersborg (II) **·** Haugerud (Sogn) **·** Hersleb **·** Hovin **·** Hovind **·** Linderud **·** Torshov **·** Tøyenhagen **·** Tyskestranden **·** Rommiskolen **·** Rosenhof **·** Stig **·** Ulven **·** Vaterland **·** Vestliskogen | Norges flagg |

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon
 |
**Carlo Giovanni Turcotti** eller *Du Tianshou*, *Jialu* (født 9. oktober 1643 nær Milano i Italia, død 15. oktober 1706 i Fatshan nær Kanton i Kina) var en katolsk kinamisjonær tilhørende jesuittordenen. 

Han reiste ut med kurs for Manila i 1671 og misjonerte i 1674 på Celebes. Han var så misjonær i Siam i fire år.[] Nederlenderne tok ham til fange og holdt ham i fangenskap i tre år.[]

I 1680 kom han til Macao, og fra 1681 og fremover virket han i Kanton og Fatshan og andre steder i provinsen Guangdong. I 1696 ble han utnevnt til titulærbiskop og til apostolisk vikar av Guizhou, men mottok aldri bispevigselens sakrament. Før han grunnla misjonen i provinsen Guizhou bygde han kirker i Kanton og Fatshan og reiste et monument over Frans Xavier på øya Shangchuan.

Litteratur
----------

* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

Se også
-------

* Liste over kinamisjonærer tilhørende jesuittordenen

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN
 |
**Airdrie United Football Club** er en skotsk fotballklubb fra byen Airdrie i North Lanarkshire, omtrent 16 km øst for Glasgow i Skottland. Klubben spilte i 2008/09-sesongen i Scottish Football League First Division (nivå 2). Klubbens hjemmebane er Excelsior Stadium (også kalt New Broomfield).

Airdrie United ble stiftet i 2002 etter at Airdries tidligere ligaklubb Airdrieonians hadde gått konkurs. Airdrieonians hadde blitt nummer 2 i First Division (nivå 2) våren 2002, men måtte gi opp på grunn av en gjeld på neste 3 millioner pund. Den nye klubben ønsket å ta over Airdrieonians' plass i Scottish Football League, men i stedet ble Gretna FC valgt inn. Airdrie United kjøpte så opp ligaklubben Clydebank FC, som spilte i Second Division. Airdrie United flyttet hele Clydebank FC til Airdie, og tok over deres plass i ligaen. Clydebank FC ble for øvrig nystiftet i 2003, og spiller nå på lavere, regionalt nivå.

Airdrie United tok på mange måter over der Airdrieonians slapp, selv om den nye klubben startet en divisjon lavere enn den gamle klubben hadde spilt i. Den nye klubben overtok Airdrieonians' relativt nybygde bane Excelsior Stadium, og spilte seg opp igjen i First Division i løpet av to år. Klubben dukket ned i Second Division igjen i en sesong, men er fra høsten 2008 tilbake i First Division.

Klubbrekorder
-------------

* Beste ligasesong: 5.-plass i First Division (nivå 2) i 2005
* Beste sesong i Challenge Cup: Finalist i 2003/04
* Høyeste tilskuerantall: 5709 mot Greenock Morton 15. mai 2004 (Second Division)
* Største seier: 7-0 mot Dundee 11. mars 2006 (First Division)
* Største tap: 1-6 mot Greenock Morton 1. november 2003 (Second Division)
* Flest ligakamper: 101, Mark McGeown.
* Flest ligamål: 28, Jerome Vareille.

Litteratur
----------

* Sky Sports Football Yearbook. Headline Publishing Group, London 2008. ISBN 978 0 7553 1820 9
* Paul & Shirley Smith: *The Ultimate Directory of English & Scottish Football Grounds*. Yore Publications, Harefield 2005. ISBN 0954 783042

Eksterne lenker
---------------

* (en) Offisielt nettsted Rediger på Wikidata

* (en) Airdrieonians F.C. – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Airlift International** var et amerikansk flyselskap som opererte fra 1945 til 1991. Airlifts hovedkvarter lå på Miami internasjonale lufthavn i Miami-Dade County, Florida.

Historie
--------

Riddle Airlines Douglas DC-7 på JFK International Airport (juli 1962)
Airlift International ble grunnlagt som Riddle **Airlines** av Johannes Paul Riddle i 1945 i Miami, Florida som et charter og fraktselskap. I 1965 ble Riddle Airlines omdøpt til Airlift International. I 1968, ble Airlift utvidet og kjøpte Slick Airways.

Airlift International Fairchild-Hiller FH-227C i 1989
De første flyvningene var mellom Miami og Puerto Rico med Curtiss P-46 og Douglas DC-4 fly. I 1951 ble det utvidedet til å omfatte New York. Deretter ble rutenettet utvidet til å omfatte Chicago og Detroit. I 1960 ble to Douglas DC-7 kjøp til flåten, og disse flyene ble brukt for charterflyvninger til Europa, inkludert flyvninger for det militære.

Neste flytypen var Armstrong Whitworth AW.660 Argosy fraktfly, men de ble byttet ut i 1963 med Douglas DC-8. Andre fly som ble brukt var L-1049 Super Constellation, Canadair CL-44, Lockheed L-382 Hercules, Boeing 707, og  Boeing 727-100QC.

Ruteplanen ble utvidet med charterfly til Sør-Amerika og flyvninger for det militære, men i 1981 gikk Airlift International konkurs og ble omorganisert. Etter omorganiseringen ble DC-8-54, Fairchild FH-227 og Fokker F-27 brukt.

På grunn av økonomiske problemer i løpet av 1990 og 1991 opphørte Airlift  International  virksomheten i juni 1991.

Flåten
------

I løpet av sin levetid opererte Airlift følgende flytyper

Airlift International DC-8 i 2009
* Douglas DC-8-51F
* Douglas DC-8-54F
* Douglas DC-8-61
* Douglas DC-8-63F
* Douglas DC-8-73F
* Douglas DC-7-CF
* Boeing 727-100QC
* Boeing 707-300C
* Fairchild F27
* Fairchild FH-227C
* Douglas DC-6A

Referanser
----------

1. ↑  "World Airline Directory."
2. ↑   .  Manglende eller tom `|tittel=` (hjelp)[*død lenke*]
3. ↑   .  Manglende eller tom `|tittel=` (hjelp)[*død lenke*]

|  |  |
| --- | --- |
| Oppslagsverk/autoritetsdata | VIAF **·** LCCN
 |
Aire i Leeds
**Aire** er en elv i North og West Yorkshire i England. Deler av elven er utbedret slik at den danner en kanal, og det er laget en kanalforbindelse med elven Calder. Den danner således en del av Aire og Calder-kanalen.

Elven har sitt utspring ved Aire Head, nær Malham i North Yorkshire. Den renner så gjennom Gargrave og Skipton. Etter Cononley går den inn i West Yorkshire, hvor den renner gjennom de tidligere industriområdene Keighley, Bingley, Saltaire, Shipley, Swillington og Woodlesford. Den når så Leeds, og kommer inn i North Yorkshire igjen nær Knottingley. Den nedre delen av elven danner grense mellom North Yorkshire og East Riding of Yorkshire. Elven renner så inn i Ouse ved Airmyn.

Etymologi
---------

Elven Aire tømmer seg i elven Ouse ved Airmyn. Siste ledd i Airmyn er angelsaksiske *myn* for «elvemunning». Det er spekulert i om navnet Aire er avledet fra brytonsk *\*Isara* i betydningen «sterk elv». Det er kan også vært avledet fra angelsaksiske *winwœd*, sammensatt av de angelsaksiske elementene *winnan* eller *win*, «strid, kamp» og *wæd*, «grunt vann, vadested». En tredje forklaring er at det faktisk er Went (*wynt* på angelsaksisk), eller Cock Beck (se Slaget ved Winwæd i 655). Det har ikke kommet til en klar konsensus om navnet.

Steder langs elven
------------------

Steder langs elven inkluderer:

* Gargrave
* Skipton
* Cononley
* Keighley
* Bingley
* Saltaire
* Shipley
* Leeds
* Knottingley
* Airmyn

Referanser
----------

1. ↑  winnan, Wiktionary
2. ↑  wæd, *Wiktionary*
3. ↑  «A Brief History of the Fairburn Area» Arkivert 26. juli 2011 hos Wayback Machine.. Web.onetel.net.uk.
4. ↑  *Archaeologia Aeliana, Or, Miscellaneous Tracts Relating to Antiquity By Society of Antiquaries of Newcastle upon Tyne*, Published by Society of Antiquaries of Newcastle upon Tyne, 1857 Item notes: ns.1 Original fra Oxford University, digitalisert den 24. januar 2007

Eksterne lenker
---------------

* (en) River Aire – kategori av bilder, video eller lyd på Commons Rediger på Wikidata
* Nettsted dedikert forbedring av elven Aire og dens miljø
* EU Fresh Water Fish Directive
* Fact File on River Aire (PDF)

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GeoNames
 |
**Oversvømmelsen av Guleelven i 1034** var en naturkatastrofe i Songdynastiets tid i Kina. Den begynte med at en faskin brast ved Henglong. Dermed forlot Guleelven sitt tidligere leie og splittet seg i tre mer nordlige løp som førte over til daværende elvene Chihe, You og Jin.

De nye elveløpene oversvømte gjentatte ganger de rike jordbruksområdene rundt Dezhou og Bozhou. Songregjeringen forsøkte i fem år forgjeves å føre elven tilbake til sitt gamle leie, med 35 000 lønnsarbeidere, 100 000 utskrevne pliktarbeidere og bare i løpet av ett år 220 000 tonn ved og bambus. I 1041 ble forsøkene oppgitt. 

Oversvømmelsene førte til at inntektene til de nordlige provinsene falt til det halve. Mange skader som ikke var reparert bidro til å forverre at den enda større flommen som skulle følge i 1048 ved Shanghu.

Kilder
------

* Elvin, Mark & Liu Cuirong (eds.) *Studies in Environment and History:* *Sediments of Time: Environment and Society in Chinese History*, pp. 555 ff. Cambridge Uni. Press, 1998. ISBN 0-521-56381-X. Accessed 15 Oct. 2011.
| Borgerkrigen i Palestinamandatet |
| --- |
| 

|  |  |
| --- | --- |
| Dato | 30. november 1947 - 14. mai 1948 |
| Sted | Palestinamandatet |
| Resultat | Staten Israel opprettes, og den første arabisk-israelske krig starter. Store antall arabiske palestinere fordrives. |

 |
| Stridende parter |
| Israels flagg **Palestinske jøder*** Haganah
* Palmach
* Irgun
* Lehi
 | Palestinas flagg **Palestinske arabere*** Palestinas flagg Den hellige krigs armé
* Den arabiske frigjøringshær
 | Storbritannias flagg Storbritannia* Palestinamandatets flagg Palestinamandatet
 |
| Styrker |
| 15 000 i begynnelsen av krigen, økte til 35,000 mot slutten | Uklart, noen titusener | 70 000 |

**Borgerkrigen i Palestinamandatet** fant sted i kjølvannet av de britiske planene om å trekke seg helt ut av mandatområdet. Krigen varte fra 30. november 1947, den datoen da Forente nasjoner stemte for oppløsningen av det britiske Palestinamandatet. FNs delingsplan for Palestina, som ble stemt fram dagen før ble forkastet av Israels naboland som gikk til militært angrep på den nyopprettede israelske staten..

Denne perioden utgjorde første fase av den arabisk-israelske krig 1948, eller den israelske uavhengighetskrig, da Israel proklamerte sin selvstendighet. Denne begynte den 15. mai 1948 ved oppløsningen av det britiske Palestinamandatet og opprettelsen av staten Israel da konflikten i Palestina brøt ut i en ren krig mellom den nye staten og dens arabiske naboer.

Referanser
----------

1. ↑  Resolution 181 (II). Future government of Palestine A/RES/181(II)(A+B) Arkivert 17. juni 2011 hos Wayback Machine. (PDF) 29. november 1947
**Evapotranspirasjon** (ET) er betegnelsen på summen av fordamping og transpirasjon (utdunsting) av vann fra planter og overflaten på grunnen rundt planten. Fordampningen kommer fra jordsmonnet, fra toppen av trær og fra vannmasser. Transpirasjon er vann som plantene frigir. Evapotranspirasjon er en viktig del av vannsyklusen.

Potensiell evapotranspirasjon (PET) er et mål på energien som er tilgjengelig for å fordampe vann og for at vind skal kunne transportere vanndampen fra bakken og inn i den lavere atmosfæren. Man kan si at evapotranspirasjonen er lik den potensielle evapotranspirasjonen når det er rikelig med vann.

Et tre som har tatt opp vann fra omgivelsene vil kunne transpirere mange hundre liter vann om dagen, avhengig av hvor mye vann det har tatt opp. Slik er det med alle plantearter. Evapotranspirasjonen varierer med sol, vind og temperatur. Luftfuktighet spiller også inn.

Ved kunstig vanning er det viktig at området tilføres optimalt med vann, slik at nyttevekstene gir størst mulig avkastning. 

Begrepet blir ofte brukt i skjøtsel av golfbaner hvor det vannet som gresset taper til omgivelsene må erstattes av et automatisk vanningsanlegg. Da er det greenkeepers ansvar å prøve finne ut hvor mye vann som skal tilføres via vanningsanlegget for at plantene skal trives. Har plantene underskudd av vann kan det oppstå tørkeskader og er det for mye vann kan det føre til soppangrep og andre sykdommer.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Nationalencyklopedin **·** NKC
 |
Bestalling som kaptein i den svenske hærens signaltropper 
**Bestalling** er den utnevnelse en embedsmann mottar når han utnevnes til et embede av kongen i statsråd. Mer spesifikt refererer det til utnevnelsesbrevet. Dette dokument inneholder blant annet som vilkår at vedkommende har plikt til å finne seg i de forandringer av embedets forretningsskrets eller embedsdistriktets utstrekning som måtte bli bestemt ved lov. Bestalling tilstilles embedsmannen og skal i påkommende tilfelle tjene ham som legitimasjon. Begrepet har vært brukt i norsk statsforvaltning i århundrer.

I Norge utstedes det ved utnevnelse av embedsmann et bestallingsdokument. Dette dokumentet signeres av Kongen og kontrasigneres i tråd med bestemmelsene i Grunnloven § 31. Dokumentet sendes til embedsmannen først når Statsministerens kontor har mottatt underskrevet embedsed. Forutgående edsavleggelse et absolutt krav etter embetsedloven § 3: «Ved utnevnelse i embete må ed eller forsikring etter Grunnloven § 21 være gitt før embetsbrev blir utferdiget og før vedkommende tiltrer embetet. Dersom ed eller forsikring ikke er gitt innen en frist som departementet fastsetter, faller utnevnelsen bort.»

Ordet kommer fra tysk "Bestallung". Ordets stamme "stall" betyr et lukket rom, for eksempel til å sette inn dyr. I gammel høytysk språk oftest et sted hvor noen/noe står. Man finner den samme stammen av ordet i det mer kjente norske ordet "Installere".

Referanser
----------

1. ↑  «bestalling». *Store norske leksikon* **(norsk)**. 20. februar 2018. Besøkt 11. januar 2020.
2. ↑  «Ikke tilgjengelig:Statens personalhåndbok 2018 - Lovdata». *lovdata.no*. Besøkt 11. januar 2020.
3. ↑  «Copie af Kongelig allernaadigst Confirmation paa Bestalling og Instrux for Paul Christian Schioldager at være Skorsteens-Fejer-Inspecteur i Trundhiem». *www.nb.no*. Jens Christensen Winding. 1761. Besøkt 11. januar 2020.
4. ↑  «Embetsed/forsikring». *Regjeringen.no* **(norsk)**. Statsministerens kontor. 15. november 2014. Besøkt 11. januar 2020.
5. ↑  Lov om embedsed etter Grunnloven § 21
6. ↑  «Duden». Duden. Besøkt 25. mars 2020. «geschlossener Raum, Gebäude[teil], in dem das Vieh untergebracht ist, gehalten wird»
**Airlander** er et moderne, hybrid luftskip. Det var opprinnelig tiltenkt rolle som en høytflyvende amerikansk observasjonspost og spionsensentral. Etter vellykkede testflyvninger i 2012 ble prosjektet lagt på is på grunn av budsjettkutt. Airlander ble da kjøpt tilbake av produsenten, Hybrid Air Vehicles, som utrustet det til sivil bruk som rundflyvninger og tungtransport.

Med sin lengde på 92 meter er det 20 meter lengre enn de største passasjerflyene. Det har en lastekapasitet på ti tonn og drives av fire 350 
Hk dieselmotorer. Det er istand til å holde seg i luften opptil 21 døgn.

Det starter og lander som et helikopter. Det er formet etter aerodynamiske prinsipper, noe som bidrar til løfteevnen.

Spesifikasjoner
---------------

* Lengde: 93 m
* Gass: Helium
* Gassvolum: Nesten 37 000 m³
* Motorer: 4 hver på 350 Hk, diesel
* Cruisefart: 155 km/t
* Cruisehøyde: 7 000 m
* Besetning: 2
* Passasjerer: Opp til 48
* Pris: Om lag 800 million kroner

Referanser
----------

1. ↑  Aftenposten Vitenskap nr. 5 - 2016

Eksterne lenker
---------------

Mer om Airlander
**Ilmar Talve** (født 17. januar 1919 i Mga i Ingermanland i guvernementet Sankt Petersburg i Sovjetunionen, død 21. april 2007 i Åbo) var en estisk forfatter og finsk professor i etnologi.

Liv og virke
------------

### Bakgrunn

Ilmar Talve var født i Russland av estiske foreldre, og flyttet ett år gammel tilbake til Estland. I 1942 tok han eksamen i etnologi ved Universitetet i Tartu. 

I løpet av annen verdenskrig kjempet han på finsk side mot Sovjetunionen, ble torpedert i Østersjøen, satt i flyktningleir i Tyskland og flyktet via Danmark til Sverige. Talve har gjennom livet vært innrullert i fem nasjoners hærstyrker.

I Stockholm ble han en del av et estisk eksilmiljø, og han var fast bestemt på å ikke vende tilbake til Estland før landet var fritt fra sovjetisk okkupasjon. 

### Forfatter

I Sverige debuterte han i 1948 med novellesamlingen *Ainult inimene* (*Bare et menneske*), som er en dokumentarisk, selvbiografisk skildring av en tapt generasjon estere. Også i de to følgende romanene *Maja lumes* (1952, *Innesnødd hus*) og *Juhansoni reisid* (1959, *Juhansons reiser*) skildres nær historie og samtid i et Estland presset av nabostatene. Bøkene er eksistensialistiske i tonen.

#### ... og etnolog

Samtidig fortsatt han sine studier i etnologi, og avla en doktorgrad. Fra 1959 ble han ansatt som professor ved Universitetet i Åbo, en stilling han hadde til han ble pensjonist i 1996. Hans hovedverk *Suomen kansankulttuuri. Historiallisia päälinjoja* (1979 og flere senere utgaver; *Hovedlinjer i finsk folkekultur*) er et standardverk, og er også oversatt til engelsk. 

Under det østeuropeiske tøværet utga han i 1988 dokumentarromanen *Maapagu* (*Eksil*), hvor han gjennom hovedpersonen Sebastian Alkman skildrer esternes liv i og utenfor sitt hjemland gjennom det 20. århundre. 

I årene 1997-99 utga han en reflektert selvbiografi i tre bind: *Kevad Eestis, Kutsumatu külaline* og *Kolmas kodumaa* (*Vår i Estland, Ubuden gjest* og *Tredje hjemland*).

Hans faglige innsats ble avrundet med den omfattende *Eesti kultuurilugu. Keskaja algusest Eesti iseseisvuseni* (2004), en estisk kulturhistorie som er bredt anlagt, solid fundert og likevel populært fremstilt, på i alt 700 sider.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. ↑   oppført som Ilmar-Aleksander Talve, www2.kirmus.ee[Hentet fra Wikidata]
3. 1 2   *Tsjekkias nasjonale autoritetsdatabase*, NKC-identifikator jo20191051333, Wikidata Q13550863,
4. ↑   *Tsjekkias nasjonale autoritetsdatabase*, NKC-identifikator jo20191051333, Wikidata Q13550863,
5. 1 2 3 4  ; *Autorités BnF*; besøksdato: 10. oktober 2015; BNF-ID: 133263881.
6. ↑   *Tsjekkias nasjonale autoritetsdatabase*, NKC-identifikator jo20191051333, Wikidata Q13550863,

Eksterne lenker
---------------

* Estonian Literary Magazine, 2004: «Ilmar Talve – a Man with Three Life» by Janika Kronberg

Portal: Estland

|  |  |
| --- | --- |
| Oppslagsverk/autoritetsdata | Uppslagsverket Finland **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** KulturNav
 |
Voksne hanner av arten blåhval (*Balaenoptera musculus*) er verdens største okser, men kua blir større.
**Okse** beskriver et voksne, store kjønnsmodne hanndyr i flere biologiske grupper av pattedyr, som for eksempel elefanter, neshorn, kameler, sjiraffer, flodhester, elg, hvaler, seler, og mange store oksedyr. Motsatsen til oksen kalles ei ku og er altså et kjønnsmodent hunnkjønn. Svært mange assosierer imidlertid begrepet *okse* med en storfeokse.

Skal man bruke okse-begrepet absolutt korrekt, bør derfor enten arten eller den nærmeste biologiske gruppen (slekt, familie m.v.) framgå, for eksempel som hvalokse, hvalrossokse, elgokse, sjiraffokse eller storfeokse m.v.

Tyr og stut
-----------

Mange blander sammen og synonymiserer okse-begrepet med begrepene tyr og stut, men det er ikke korrekt. Riktig nok kan man kalle både tyr og stut for okse, men ikke uten videre omvendt. En tyr er et voksent kjønnsmodent hanndyr i gruppen Bovini, som er en delgruppe i gruppen oksedyr (Bovinae). Det samme gjelder en stut, men til forskjell fra en tyr, som har full hornprakt, så har stuten avkorta horn. Det er således horna som bestemmer om det er en tyr eller en stut, såfremt arten inngår i tribuset Bovini. Ordtaket «å ta tyren ved horna» er med på å understreke at tyrer har horn og at handlingen er modig. Begrepet *tyr* brukes ellers nå til dags helst i forbindelse med tyrefekting. Noen blander sammen disse kjønnsbegrepene med ukastrerte og kastrerte storfeokser, men det er feil. Tyrer og stuter kan være begge deler, men da vil de være mindre virile. Kastrerte storfeokser kalles forøvrig enten *gjeldokse* eller *kastratokse*, og er uavhengig av om dyra har horn eller ikke.

Eksterne lenker
---------------

* (en) Oxen – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** LCCN
 |
**Overud gård** er en godseiendom som ligger i dagens kommuner Kongsvinger og Eidskog, ca. 5 km. utenfor Kongsvinger sentrum. Den har et areal på 37 800 dekar, hvorav 400 dekar dyrket mark og 34 750 dekar produksjonsskog. 

Godset ble i 1859 kjøpt av Thorvald Meyer som ca. 1875 fikk oppført den herskapelige hovedbygningen som senere er ombygget. Overud ble i 1895 overtatt av hans dattersønn Thorvald Løvenskiold; senere gikk gården i arv til Thorvald Løvenskiolds sønn Herman og dennes sønn Thorvald. Dagens eier er Carl Axel Løvenskiold (f. 1976), sønn av Carl Axel Løvenskiold (f. 1942), Ask gods, og sønnesønn av Axel Løvenskiold (f. 1912). Carl Axel Løvenskiold kjøpte i 2009 Overud fra sin fars tremenning, Thorvald Løvenskiold, som er barnløs. Dagens eier er også etterkommer av Thorvald Meyer.

Referanser
----------

1. ↑  «Ville selge for 15 mill. – fikk takst på 120», Dagens Næringsliv, 8. juli 2011

Litteratur
----------

* Overud i *Store norske leksikon*
* Axel Løvenskiold (1968). «Overud». *Thorvald Meyer 1818 - 23. september - 1968*. Oslo. s. 66-71.
* «Overud og Kabberud». *Hedmark fylke. Fra Norges næringsveier i tekst og billeder*. Kristiania: Aktieforlaget Johannes Hanche. 1924. s. 1-2.

|  |  |
| --- | --- |
| Oppslagsverk/autoritetsdata | Store norske leksikon
 |
Illustrasjon av Overtonvinduet, med Treviños grader av akseptans.
***Overton Window*** (norsk: *Overtonvinduet*) er den bredde av idéer som tolereres som en del i den offentlige diskurs. 

Uttrykket er oppkalt etter Joseph P. Overton, en politisk teoretiker som mente at en idé har politisk livskraft mer avhengig av om den faller innenfor dette område snarere enn idéens meritter. Ifølge Overton inneholder «vinduet» bredden av politikk som en politiker kan gå inn for uten å virke for ekstrem til å kunne få, eller beholde, anseelse og tillit i det gjeldende opinionsklima.

Begrepet
--------

Joseph P. Overton (1960–2003) var en amerikansk advokat som var president for *Mackinac Center for Public Policy*. Overton hevdet at en idés politiske livskraft hovedsakelig avhenger av om den passer inn i den modellen, den som ble oppkalt etter ham, og ikke så meget av de aktuelle politikeres personlige preferanser.

Overton beskrev en båndbredde fra «mer frihet» til «mindre frihet» med hensyn til statlige inngrep som kunne innordnes loddrett langs en akse. Med akseretningen ville han unngå at hans fremlegg skulle oppfattes som ideenes «venstre»- og «høyre»fløyer. Når spekteret beveger seg, eller utvides i et område, kan en ídé der bli mer eller mindre politisk akseptabel. Ifølge Joshua Treviño lar vinduet seg grovt inndeles etter graden av akseptans slik:

* utenkelig
* radikalt
* akseptabelt
* meningsfylt
* aktuelt
* offentlig politikk

Se også
-------

* Meningskorridor

Referanser
----------

1. ↑  «A Brief Explanation of the Overton Window». Mackinac Center for Public Policy.
**Otto Emil Johansen** (født 14. juli 1886 i Holmestrand, død 15. august 1934 i Oslo) var en norsk maler. Han er blitt beskrevet som et koloristisk talent med velkomponerte bilder, etter hvert sterkt påvirket av franske malere som Othon Friesz, Paul Cézanne, Henri Matisse og André Derain.

«Det gule hus i Risør» fra 1922. Olje på lerret. Foto: Børre Høstland / Nasjonalmuseet 
«Jubileumsutstillingen 1914», olje på lerret. Tilhører Oslo Museum.
Johansen var elev av Othon Friesz under et treårig opphold i Paris. Tidligere hadde han utdannet seg på Statens kunstakademi som elev av Christian Krohg, Halfdan Strøm og Harriet Backer. I 1923 bosatte han seg i Norge etter et omfattende reiseliv i Europa, Sør-Amerika og India. De siste årene av sitt liv bodde han på Fevik i Grimstad kommune. Her var han mest kjent for sine fargelyriske malerier fra Sørlandet, Setesdal og Telemark. Aller mest kjent er bildet «Det gule hus i Risør» fra 1922, som ble innkjøpt av Nasjonalmuseet. Bildet ble malt i Urbakken i Risør den 31. oktober 1922. Ifølge Gunvald Opstad i boka *Sørlandet og malerne*, var Hugo Hermansens gule hus i Urbakken 6 et begrep i Risør. Da eieren plutselig en dag malte huset gult, vakte det bestyrtelse i Den hvite by ved Skagerrak.

Også maleriet «Havnen i Son» (1912), «Fra Hurdalen» (1923), og «Epletreet» (1927) er representert i Nasjonalmuseet. Arbeidene hans ble i tillegg innkjøpt av Lillehammer Kunstmuseum, Christianssands billedgalleri og Oslo kommunes kunstsamlinger. Han deltok på en rekke separat- og kollektivutstillinger i inn- og utland. Blant annet hadde han fem separatutstillinger i Kunstnerforbundet i Oslo i perioden 1913-1927. Tolv ganger deltok han på Høstutstillingen i perioden 1909-1930.

Ved siden av landskapsmotiver, malte Johansen figurkomposisjoner og portretter. På Fevik, der hans kone drev pensjonat, malte han et muntert bilde av arendalsborger Otto Kallevig med pjolterglasset på verandaen.

Referanser
----------

1. ↑   Benezit Dictionary of Artists, Benezit-ID B00095238, besøkt 9. oktober 2017[Hentet fra Wikidata]
2. 1 2   Norsk kunstnerleksikon, Norsk kunstnerleksikon ID Otto\_Emil\_Johansen, besøkt 9. oktober 2017[Hentet fra Wikidata]
3. 1 2   KulturNav, KulturNav-ID 4b551c4f-f286-4ed9-bcbc-ae2ebb53d24f, besøkt 9. oktober 2017[Hentet fra Wikidata]
4. 1 2   RKDartists, rkd.nl, besøkt 23. august 2017[Hentet fra Wikidata]
5. 1 2  *Norsk kunstnerleksikon* I-IV (1982-1986)  (besøkt 9. juli 2015)
6. ↑  «Jubileumsutstillingen 1914 [maleri]». *digitaltmuseum.no*. Besøkt 4. desember 2016.
7. 1 2  Gunvald Opstad: *Sørlandet og malerne*, s. 212, Aschehoug forlag (1991)

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** VIAF **·** ULAN **·** KulturNav
 |
**Oksana Jurijivna Khvostenko** (ukrainsk: Оксана Юріївна Хвостенко, født 27. november 1977 i Tsjernihiv) er en ukrainsk tidligere skiskytter.

Khvostenko debuterte i verdenscupen i 1996, da hun havnet på 80.-plass i sprinten i Östersund. Den første topplasseringen oppnådde hun med det ukrainske stafettlaget, da de kom på andreplass i Lake Placid i 1999. 

I sesongen 2002/03 kom Khvostenko for første gang blant de ti beste i et verdenscuprenn (10.-plass på jaktstart) i Khanty-Mansijsk. Hun vant sitt første verdenscupseieren 21. januar 2007 i Pokljuka i Slovenia, der hun vant fellesstarten. Fra før hadde hun en tredjeplass på 15 km fra Hochfilzen i desember 2006.

Under VM 2008 i Östersund tok Khvostenko sin første medalje i et internasjonalt mesterskap, bronsemedalje på sprintøvelsen (7,5 km). Hun tok også bronse på normaldistansen (15 km) og sølv på stafetten sammen med Oksana Jakovleva, Vita Semerenko og Valentyna Semerenko.

Sammen med sin mannlige ukrainske lagkamerat Andrij Deryzemlja vant Khvostenko showrennet i Gelsenkirchen i desember 2008.

Referanser
----------

1. ↑  «Svak norsk innsats foran 51 000 i Gelsenkirchen» hos Dagbladet.no

Eksterne lenker
---------------

* (en) Oksana Khvostenko – Olympedia Rediger på Wikidata

* (en) Oksana Khvostenko – Sports-Reference (OL-resultater – arkivert) Rediger på Wikidata

* (en) Oksana Khvostenko – IBU Rediger på Wikidata

* (en) Oksana Khvostenko – biathlon.com.ua Rediger på Wikidata
* Statistikk fra *Biathlonworld*
**Hetlandhus** AS er en ferdighusprodusent som eies 100 % av BWG Homes ASA. Selskapets historie går tilbake til 1912 hvor det ble etablert av brødrene Jens og Kristoffer Hetland. Utgangspunktet var snekkerverksted med produksjon av bygningsartikler som dører og vinduer. Etter hvert ble det også trelasthandel og husbygging i lokalområdet. I etterkrigsårene vokste selskapet fort og ble en viktig bidragsyter til gjenreisningen av landet. På 50-tallet startet ferdighusproduksjon og utover 70-tallet var Hetlandhus en av landets to store ferdighusprodusenter. 

I 1990 gikk selskapet inn i Block Watne Gruppen, senere kalt BWG Homes ASA. Fra 2009 har all produksjon blitt samlet i to av konsernets fabrikker i Sverige hvor husene fremstilles med tilnærmet 90 % ferdiggrad før de transporteres til byggeplass i moduler. Selskapet er i dag største produsent av eneboliger som modulhus / seksjonshus på norske hender. 

Selskapets hovedkontor er i Vika Atrium i Oslo. Salg skjer gjennom tilknyttede franchise agenter og selskaper som selger produktet som «Privat Branding». 

Daglig leder er Børre Aursnes og styreleder er Lars Nilsen.(2023)

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |